
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.13/2023 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale ce decurge din calitatea de membru a României la Asociaţia Europeană a Cardurilor de Tineret (AECT), transmis cu adresa nr. PLx. 209/2023, din 27 martie 2023, Camera Deputaților fiind Cameră decizională.
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,

Bogdan-Iulian HUȚUCĂ

RAPORT
asupra
proiectului de Lege privind aprobarea Ordonanţei Guvernului nr.13/2023 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale ce decurge din calitatea de membru a României la Asociaţia Europeană a Cardurilor de Tineret (AECT)

În conformitate cu prevederile art. 95 din Regulamentul Camerei Deputaților,  Comisia pentru buget, finanțe și bănci a fost sesizată, pentru dezbatere pe fond, cu proiectul de Lege privind aprobarea Ordonanţei Guvernului nr.13/2023 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale ce decurge din calitatea de membru a României la Asociaţia Europeană a Cardurilor de Tineret (AECT).
Senatul, în calitate de primă Cameră sesizată, a adoptat proiectul de Lege în ședința din 20 martie 2023, cu respectarea prevederilor articolului 76 alineatul (2) din Constituția României, republicată.  
Conform prevederilor art.75 din Constituția României, republicată și ale art.92 alin. (9) punctul 1 din Regulamentul Camerei Deputaților, Camera Deputaților este Cameră decizională.
La dezbaterea proiectului de Lege s-au avut în vedere avizele favorabile ale Consiliului Legislativ  și 	Comisiei pentru tineret și sport.
Prin prezentul proiect de Lege 	se aprobă plata cotizaţiei în valoare de 3.500 euro la Asociaţia Europeană a Cardurilor de Tineret (AECT), aferentă anului 2023.
În conformitate cu prevederile art. 62 din Regulamentul Camerei Deputaților,  membrii Comisiei au examinat proiectul de lege menționat mai sus, în ședința din data de 9 mai 2023. 

	La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
[bookmark: _GoBack]La dezbaterea proiectului de Lege a participat, în calitate de invitat, doamna Domnica-Doina Pârcălabu – secretar de stat în cadrul Ministerului Familiei, Tineretului și Egalității de Șanse.  
În urma examinării proiectului de Lege şi a opiniilor exprimate, deputații prezenți la ședință au hotărât cu majoritate de voturi, să transmită plenului Camerei Deputaţilor prezentul raport prin care se propune adoptarea proiectului de Lege privind aprobarea Ordonanţei Guvernului nr.13/2023 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale ce decurge din calitatea de membru a României la Asociaţia Europeană a Cardurilor de Tineret (AECT), în forma adoptată de Senat. 
În raport cu obiectul și conținutul său, proiectul de Lege face parte din categoria legilor ordinare.




	PREŞEDINTE,

Bogdan-Iulian HUȚUCĂ

	SECRETAR,

Iulius Marian FIRCZAK




Șef serviciu,
Giorgiana Ene

Consilier parlamentar,
Alexandra Pelea

